La sierra de Santa Cruz ye una aliniación montanyosa de lo Sistema Iberico que fa parte la branca aragonesa.

La superficie de la sierra de Santa Cruz perteneixe a los municipios d'Atea, Forcallo, Val Conchán, Fuset y Cubel, toz en lo Campo de Daroca.

Altarias
La principal altaria ye Santa Cruz (1.423 m), seguida de Berrocal u Almenara Alta (1.436 m) y La Muela (1.378 m), El Verdugal (1.366 m), El Verdugal (1.317 m), piedra del Águila (1.311 m), penya Alta (1.234 m), penya Helada (1.218 m), La Talaya (1.151 m), penya d'el Cubo (1.121 m).

Puertos, cuellos y pasos
Lo puerto de Fuset ye entre Santa Cruz-El Verdugal y La Muela. Entrecerros ye un portiello entre piedra del Águila y penya Alta. Bi ha collaus de menor importancia en las comunicacions comarcals como lo collado d'el Puerto, la Fontseca, las Tamarillas y las Taravillas.

Situación respecto las sierras y vals de la redolada
La sierra de Santa Cruz ye situada a lo sudeste de la sierra de Pardos y a lo noroeste de la sierra de Valdellosa. Lo cabo sudoriental de la sierra de Santa Cruz ye paralelo a la sierra de Penya Alta.

Hidrolochía
La versant sudoccidental de la sierra desaugua enta la cuenca endorreica de Gallocanta, la versant nordoriental lo fa enta Xiloca a traviés de barrancos (barranco de Val Conchán, arroyo del Peral, arroyo de la Pimienta, barranco de Valverde y rambla de Valcodo). Una part chica de lo norueste desaugua enta lo río Ortiz a traviés de lo barranco de la Veguilla.

Cheolochía
Los materials paleozoicos d'esta sierra perteneixen a lo macizo d'Ateca con afloramiento tanto de materials mayoritarios cambrians y ordovicians inferiors d'este macizo ("Series Ibericas") como de la celebre formación de cuarzarenitas ordovicianas dita "Cuarcita armoricana".
Sierra de Santa Cruz